section_heading: Finnova ljubomora
paragraph_text: Finn postane hrabar ratnik i naslijedi svog oca na mjestu vođe Fenijanaca. U dobi kada je već gotovo bio starac, odluči oženiti mlađahnu princezu Grainne. Grainne odbije njegovu bračnu ponudu i pobjegne s mladim Diarmaidom. Finn i Fenijanci dugo su progonili zaljubljeni par. Jednoga dana, Diarmaid je ranjen u lovu na vepra. Mogao ga je spasiti samo Finn svojim čudotvornim moćima, ako mu u rukama donese vodu. Finn ode potražiti vodu, ali ga, u trenutku kad ju je trebao dati Diarmaidu, obuzme silna ljubomora. Pusti, dakle, da voda iscuri na zemlju, a Diarmaid ispusti dušu.